Dominicopolis
Dominicopolis sive urbs Sancti Dominici, vulgo plene Santo Domingo de Guzmán, anno 1502 condita, est caput, urbs maxima et portus principalis rei publicae Dominicanae, ad ostia fluminis Ozamae stans in orientali insulae Hispaniolae parte. Dominicopolis in pago nationali capitali stat, qui intra fines provinciae Dominicopolitanae comprehenditur. In urbe ipsa per censum anni 2010 incolarum 965 040, sed in pago nationali anno 2014 incolarum 1 402 749 enumerati sunt.

Origo et historia 

Insulam omnem populus Taíno Arawakensis olim tenuit. Ad ostia Ozamae fluminis, utilitate portús recognita, oppidum iuxta ripam orientalem iam die 5 Augusti 1498 condidit Bartholomaeus Columbus, qui praefectus vicarius insulae Hispaniolae iuxta fratrem Christophorum merebat, nomenque La Nueva Isabela dedit. Quo oppido furacanis mense Augusto 1502 deleto, praefectus fratribus Columbis successor Nicolaus de Ovando coloniam ad oram occidentalem removit et eodem anno sub nomine "civitatis Sancti Dominici" condidit. Urbem anno 1586 Franciscus Drakus cepit redemptionemque postulavit.

Res visitandae 
Media urbs, quae formam et faciem urbis Hispanicae saeculo XVI et XVII magna parte servat, inter hereditatem mundi apud UNESCO enumeratur.

Incolae notabiles 
 Anscarius de la Renta, sumptuosorum vestimentorum designator, hic anno 1932 natus

Notae

Bibliographia 
 Thorsten Sagawe, "Die Altstadt von Santo Domingo" in Geographische Rundschau (1992) pp. 536-542

Nexus externi 

 De re publica Dominicana et Dominicopoli: situs peregrinatoribus destinatus 
 Dominicana Online 
 De Respublica Dominicana et de Dominicopoli 

Capita
!
Hispaniola
Portus maris Caribaei
Patrimonium totius mundi
Urbes milies milium incolarum